Sag anlagt den 27. december 2021 – Grupo Eig Multimedia mod EUIPO – Globalización de Valores CFC & GCI (FORO16)
(Sag T-796/21)
Stævningen er affattet på spansk
Parter
Sagsøger: Grupo Eig Multimedia, SL (Madrid, Spanien) (ved advokat D. Solana Giménez)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: Globalización de Valores CFC & GCI, SL (Mairena del Aljarafe, Spanien)
Oplysninger vedrørende sagen for EUIPO
Ansøger af det omtvistede varemærke: Globalización de Valores CFC & GCI, SL
Det omtvistede varemærke: Ansøgning om EU-figurmærket FORO16 – registreringsansøgning nr. 18 036 099
Sagen for EUIPO: Indsigelsessag
Den anfægtede afgørelse: Afgørelse truffet den 20. oktober 2021 af Andet Appelkammer ved EUIPO (sag R 1785/2020-2)
Påstande
Den anfægtede afgørelse annulleres og der gives sagsøgeren medhold, idet den oprindelige afgørelse ophæves og der i dens sted træffes en ny, hvorefter der meddeles afslag på registrering af det omtvistede varemærke.
EUIPO tilpligtes at betale sagsomkostningerne.
Anbringende
Tilsidesættelse af artikel 8, stk. 1, litra b), i Europa-Parlamentets og Rådets forordning (EU) 2017/1001.
____________